标题：古合肥八景
蜀山雪霁
蜀山雪霁，为昔庐阳八景之一景。合肥县志《八景说》文曰：“山形单椒，秀  蜀山雪霁泽不连，岭以自高。《尔雅》云：‘蜀，独也。’又言：‘有蜀僧于此结制，偶思乡水，以锡卓地，泉汩汩而出，尝之，有瞿塘三峡味，因名以为蜀山。’蜀山较浮槎、鸡鸣，与睥睨最切，故风景容易感人。《画苑》云：‘春山艳冶如笑，夏山苍翠欲滴，秋山明净如妆，冬山惨淡欲卧。’唯其卧也，故雪霁神开，跃然有起色矣。昔人标此一端，以概三时也。岂雨后晴岚，霜余老色，反不敌堆盐眩海也哉!慧满禅师说法时，渊济龙神来看天女雨花，师识之，与之砚汁以润此一方民。杨行密在淮南时，披荆剪草作行宫于此，固一时之雄也。而今墨雨安在?杨吴之宫阙何存?唯有雪色不随世代迁改。年年一来，使滕六捉笔，白描淡写，为山头一?老发也。彼仇池、蛾眉不得称胜矣。”
昔文人墨客每游至此，登高远眺，触景生情，总要吟咏一番。清张祥云曾写下《蜀山》诗：
《尔雅》蜀者独，兹山因得名。
孤标摩碧汉，远势壮金城。
岚翠千层积，川原四望平。
上方鸣法鼓，应有蛰龙惊。
(见《庐州府志》)
今日之大蜀山遍植绿树翠竹，森林覆盖率达87%。山腰建有“蜀峰亭”，山麓建有“雪霁山庄”，近有蜀山湖碧波荡漾，遥可见毗邻小蜀山之秀色，景美宜人。每至春和日暖，秋高气爽时节，至此览胜游玩者往来如梭，络绎不绝。[1]
淮浦春融
淮浦春融，为昔庐阳八景之二景。《八景说》文曰：“庐郡处江淮之间，南临江北  淮浦春融距淮，故凡水之在境内者，皆可以江之淮之也。亦犹金城，城下出金酒泉，泉内出酒，因一城一泉而名一郡矣。《释义》云：‘淮，围也。’水之围绕谓之淮，正不必出于桐柏而后为淮也。始皇帝望金陵有天子气，疏凿一河以注于江，人谓之秦淮，可证也。曷言乎春?柳丝花片，春光动也；轻烟碧浪，春水生也；香车宝串，春人游也；故春不在城中而在水际也。清兴，天下平定，生聚教养已三十余年，可谓跻一世于春台矣。岂特水涯一片，地为乐土哉!”由是，“淮浦春融”成为庐阳一景。
《合肥县志·重建镇淮楼记》又云：“镇淮楼者，庐郡古城北门之楼也。郡有淮淝二水，合流以绕于城，楼临其上，故曰镇淮也。言淮而不言淝者，以淝小而淮大，举大以该小也，犹江汉合流，而唯以江言之也。”
明熊敬《淮浦春融》诗曰：
碧波如练草如茵，万古长淮二月春。
落尽桃花风力软，海潮先涌化龙鳞。
(见《庐州府志》)
镇淮角韵
镇淮角韵，为昔庐阳八景之三景。《八景说》文曰：“一水东下，石桥虹跨之  镇淮角韵。桥南有台，可高十余丈，不知作于何代何人也。台上有楼三级，绮疏四开，匝以雕栏画槛。”此乃当时“镇淮楼”。该楼为宋乾道五年(1169)淮西路帅郭振驻肥时建。楼高五丈三尺，上有铜漏壶、铜钟。铜钟厚三寸，高五尺，有文：“宋大中祥符八年造。”民间传说：时郭振建楼时，为做“人和”文章，征得十对新婚夫妻所献铜器9斤9两，于楼顶建一铜号角架，每日清晨，号手站于其上，吹号报时。号角之声清雅悠扬，故有“镇淮角韵”之称。
另外，其楼虽即三层，然当时城居皆低矮平房，故显雄伟壮观，大有锁龙伏虎之势。《八景说》文称：“于楼四眺，东北一带，小岘、浮槎在望，参差凹凸，每初霁雨余，如新蓝出沐；南望城堞依依，孤屿隐隐，正如蟠末见旅行之髻也；西侧蜀峰陡起，若与此楼争雄；北望古寺障之，不见天末，亦巨镇也”。由此可见此楼时之雄姿伟势，为“庐阳八景”之一景，委实不虚。清周琅诗曰：
楼下淙淙淮水清，楼前冉冉蜀山明。
天长烟柳浑笼日，春早莺花故绕城。
画角昼飘迎栏落，游丝风软拂帘横。
依依自觉沧城远，此望浮云更北征。
(见《合肥诗话》)
清张祥云《镇淮楼》诗曰：
襟带江湖古合肥，巍峨重镇此高楼。
半空星斗窗前落，万井炊烟槛外浮。
清漏滴残檐隙雨，疏钟声散郡城秋。
疆舆永奠民安阜，公暇登临兴正遒。
(见《合肥县志》)　
梵刹钟声
梵刹钟声，为昔庐阳八景之四景。梵刹钟声景致得名于兴国禅院。《八景说》文  梵刹钟声曰：“城中古刹凡六，刹刹有钟，而独兴国禅院，一钟小楼以悬之，高出于屋之危而止，轩举畅豁，取以闻远也。”因故而为庐阳一景。朱弦在《八景说》文中，还抒以如下感慨：“《内典》曰：人闻钟鸣未歇时，地狱刑具暂脱此间也。且姑舍是说，而言其所可知者。夫函气之伦，凡有觉性，当清夜闻钟之时，不平者得之而平，罔静者得之而静，罪过多端者得之而通体汗下，荆棘满怀者得之立刻冰销。幽潜邃杳之地，雾露所不能沾，尘埃所不能到，钟声能入之，往往使人顿惊而猛省。堂中有磬、有板、有灯光。磬以习静，板以报餐，而灯光以照十方，总不若钟之一击。百千万亿之众耳耳皆声，岂若遒人木铎，小小丁东，所徇有及不及哉!而今仅置一隅，苔蚀雨锈，无有过而问者，间值野鸟飞来一闻，啄啄而已。”
明熊敬诗曰：
梵王楼阁势凭云，隐隐疏钟远近闻。
老尽世人听不了，几回清晓几黄昏。(见《庐州府志》)
藏舟草色
藏舟草色，昔“庐阳八景”之五景是“藏舟草色”。藏舟浦在古城金斗门外，  藏舟草色与淝水相接，宽十丈，广八十丈，昔曹操藏战舰于此。浦内有岛，花竹繁茂，风景秀丽，为一天然佳境。明熊敬诗曰：
虎斗龙争事已休，昔人曾此计藏舟。
当时功业无寻处，散作离离草满丘。
(见《庐州府志》)
教弩松荫
教弩松荫，昔“庐阳八景”之六景是“教弩松荫”。三国时，曹操为抵御东  教弩松荫吴舟师来犯，筑教弩台，教练五百强弩手于其上。另植松林，以荫壮士。后“岁月既久，柯化龙鳞，针成鹤翼”，松荫密蔽，遂成庐阳一景，名曰“教弩松荫”，胜极一时。
三国以后，时移景迁，昔日松荫密蔽的教弩台，渐成为荒台，明熊敬有感作诗叹曰：
落落松荫扫不开，乱蓬遗棘翳荒台，
奸雄已死三分后，教弩何人更此来。
(见《庐州府志》)
今日之教弩台，经精心整修，面貌焕然，往昔之松荫景观，已见端倪。
巢湖夜月
巢湖夜月，昔“庐阳八景”之七景是“巢湖夜月”。《八景说》文曰：“巢湖去  巢湖夜月郡城东南六十里，约略可万余顷。当其月夕，微风不生，流光接天，静影沉碧，羁人当此而神开，劳者对此而机息，恍乎置身于广寒世界也。……湖南数峰青插云表，焦姥一拳，仿佛君山，但少湘灵鼓瑟耳，何至无狂士买酒云边之事?于今弥望烟波，但有渔灯数处，估客数艘，点缀苍凉而已。虽然江山不改，明月常来，安知千古而下不有如东坡老子、青莲居士者重来，击空明，赊月色，一开此湖生面也。”清徐汉苍曾有诗曰：
去年打桨过巢湖，湖上青山似画图；
今日扁舟湖上泊，烟波无际月轮孤。
(见《合肥诗话》)
巢湖今境跨合肥、巢湖市，因其山美水美景更美，故往旅游览胜者四时不绝。
巢湖之中有三山&#0;&#0;姥山、孤山、鞋山。姥山势最巨，乃巢湖一大景观。
巢湖中之孤山，山峦突兀，孤屹水中，与姥山、鞋山遥相呼望，又有民间传说相附，故极富神奇色彩，因之而成为巢湖一著名景观。清李天馥诗曰：“方惊波势险，中流忽孤屿。”
四顶朝霞
四顶朝霞，昔“庐阳八景”的最后一景是“四顶朝霞”。《八景说》文曰：“山去城  四顶朝霞七十里，四髻螺立，望同点黛。三面瞰水，而尻高顶下，正如吴牛之饮于溪。又云，魏伯阳曾炼丹于此，故称四顶。因思何地无山，何山无朝，何朝无霞，而独标四顶者?是必有故。《选诗》曰‘余霞成绮’，言暮也。王勃曰：‘落霞与孤鹜齐飞’，亦言暮也。而此独言朝霞者，亦必有故。询之故老，乃言古人修炼于此。炉灶虽空，丹气常在，塔或瘗有丹砂于石炉中，故时而光彩烛天也，正犹佛门塔顶人之舍利之光然。予闻之而颇疑其说，后读书山中，一日晨起，徘徊于螺髻之侧，适当初晴露旦，草木含滋，旭日东生，奇光四射，俯眺四五里许，恍乎涌五色琉璃中。予始悟所谓朝霞者，学士能言之而不常见，山僧野牧常见之而不能言，故世多罔闻焉。丹砂舍利之说何其陋哉，请证言之。安宁之地，杪秋初冬，天将晴霁，是必大雾千里，白如银色界，日出，霞彩晖焕，正此类也。彼以秋冬，此以春夏，皆奇观也。”明熊敬诗曰：
绝顶云林景最佳，奇峰盘叠绕仙家。
芙蓉伏火丹砂老，宝气千年结彩霞。
(见《庐州府志》)
胜景天然别，精蓝入画图。
一山分四顶，三面瞰平湖。 
遇夏僧无热，凌冬草不枯。
游人来此地，愿剃发和须。
(见《庐州府志》)
今四顶山仍为一极具诱人魅力的风景胜地，慕名来此游览者，四时不绝。